EUROPSKA KOMISIJA Bruxelles, 16.7.2015. COM(2015) 346 final PRILOG Prijedlogu

ODLUKE VIJEĆA

o sklapanju Protokola parafiranog 20. ožujka 2015. kojim se određuju ribolovne mogućnosti i financijski doprinos utvrđeni Sporazumom o partnerstvu u ribarstvu između Europske zajednice, s jedne strane, i Vlade Danske i Lokalne vlade Grenlanda, s druge strane





PRILOG

Protokol o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske zajednice, s jedne strane i Vlade Danske i Lokalne vlade Grenlanda, s druge strane Članak 1.

Trajanje Ovaj Protokol i njegov Prilog primjenjuju se za petogodišnje razdoblje počevši od 1. siječnja 2016. Članak 2.

Načela 1.Ribarska plovila Unije obavljaju aktivnosti u ribolovnoj zoni Grenlanda isključivo ako posjeduju odobrenje za ribolov izdano na temelju ovog Protokola. Nadležna tijela Grenlanda izdaju odobrenja za ribolov ribarskim plovilima Unije isključivo na temelju ovog Protokola. 2.Grenland se obvezuje floti Unije ponuditi povlašteni pristup dostupnim viškovima. 3.U skladu s člankom 3. stavkom 1. Sporazuma, Grenland se obvezuje da segmentima ostalih stranih flota prisutnih u svojoj ribolovnoj zoni, čija plovila imaju jednaka obilježja i ciljano love iste vrste obuhvaćene ovim Protokolom i njegovim Prilogom, neće odobriti povoljnije uvjete od uvjeta utvrđenih ovim Protokolom. 4.Obje se strane obvezuju drugoj strani dostavljati informacije o svim ribolovnim mogućnostima odobrenima stranim flotama te o ukupnim dopuštenim ulovima (engl. total allowable catches, TAC) utvrđenima za svaku vrstu kako je navedeno u članku 3. stavku 1. 5.Cilj je ovog Protokola uzajamna korist obiju strana osiguravanjem održivog iskorištavanja viškova. U tu svrhu obje strane surađuju, posebno u smislu održivosti zajedničkih migratornih stokova u sjevernom Atlantiku. 6.Obje strane podržavaju temeljna prava zajamčena Europskom konvencijom o zaštiti ljudskih prava i temeljnih sloboda, uključujući prava iz radnog odnosa. Članak 3.

Okvirne ribolovne mogućnosti i postupak utvrđivanja njihove godišnje razine 1.Nadležna tijela Grenlanda ovlašćuju ribarska plovila Unije za bavljenje ribolovnim aktivnostima u pogledu vrsta u nastavku u skladu sa sljedećom godišnjom okvirnom razinom (u tonama):



Sastavnice ribljih stokova u ribolovnoj zoni Grenlanda Okvirne mogućnosti Bakalar u ICES-ovim područjima V., XII., XIV. i u području NAFO 1F 1800 Pelagijska škarpina u ICES područjima V., XII., XIV. i u području NAFO 1F, osim u slučaju ribolova na temelju fleksibilne sheme za pelagijsku škarpinu iz Dodatka 4. Prilogu 2200 Pridnena škarpina u ICES-ovim područjima V., XIV. i V. te u području NAFO 1F 2000 Grenlandska ploča u području NAFO 1 – južno od 68° sjeverne zemljopisne širine 2500 Grenlandska ploča u ICES-ovim potpodručjima V., XII. i XIV. 5200 Sjeverna kozica u NAFO-ovom potpodručju 1. 2600 Sjeverna kozica u ICES-ovim potpodručjima XIV. i V. 5100 Kapelan u ICES-ovim potpodručjima XIV. i V. 20 000 Grenadir spp. u ICES-ovim potpodručjima XIV. i V. 100 Grenadir spp. u NAFO-ovom potpodručju 1. 100 Usputni ulov 1 126 2.Za svaku godinu trajanja Protokola i najkasnije do 1. prosinca prethodne godine Zajednički odbor donosi stvarnu razinu ribolovnih mogućnosti za prethodno navedene vrste na temelju okvirne razine utvrđene stavkom 1. i uzimajući u obzir raspoložive znanstvene savjete, relevantne planove upravljanja koje su donijele regionalne organizacije za upravljanje u ribarstvu, načelo opreznog pristupa i potrebe ribarske industrije. (a)Ako su stvarne ribolovne mogućnosti za neke vrste manje od navedenih u stavku 1., Zajednički odbor nadoknađuje ih ostalim ribolovnim mogućnostima u istoj godini. Ako naknada nije dogovorena, Zajednički odbor razmjerno prilagođava financijski doprinos iz članka 4. stavka 2. točke (a).

(b)Ako su stvarne ribolovne mogućnosti veće od navedenih u stavku 1., Zajednički odbor razmjerno prilagođava financijski doprinos iz članka 4. stavka 2. točke (a). 3.Osim godišnjeg postupka iz stavka 2., Grenland može, u skladu s člankom 2. stavkom 2., ponuditi, a Unija djelomično ili u cijelosti prihvatiti, dodatne ribolovne mogućnosti za vrste iz stavka 1. U takvim okolnostima Zajednički odbor na posebnom sastanku donosi dodatne ribolovne mogućnosti i razmjerno prilagođava financijski doprinos iz članka 4. stavka 2. točke (a). Nadležna tijela Unije dostavljaju odgovor Grenlandu najkasnije u roku od šest tjedana od primitka ponude. 4.Ribolovne mogućnosti za sjevernu kozicu u ICES-ovim potpodručjima XIV. i V. smiju se loviti u NAFO-ovom potpodručju 1. uz uvjet da su prebacivanja između vlasnika plovila s Grenlanda i iz Europske unije dogovorena između pojedinačnih društava. Tijela Grenlanda obvezuju se omogućiti takve dogovore po primitku zahtjeva Europske komisije u ime predmetnih država članica. Najveći godišnji iznos prebacivanja, u skladu sa znanstvenim savjetima, iznosi 2000 tona. Ribolov koji obavljaju plovila Unije odvija se u uvjetima jednakim onima predviđenima za odobrenje za ribolov izdano vlasniku plovila s Grenlanda prema odredbama poglavlja I. Priloga. 5. Upravljanje usputnim ulovom Ribarska plovila Unije koja obavljaju ribolov u ribolovnoj zoni Grenlanda poštuju mjerodavna pravila o usputnom ulovu u pogledu reguliranih i nereguliranih vrsta te zabrane odbacivanja. (a)Usputni ulovi definirani su kao ulovi svih morskih organizama koji nisu navedeni kao ciljne vrste u odobrenju za ribolov plovila ili koji ne ispunjavaju minimalne zahtjeve u pogledu veličine. – Usputni ulov ograničen je na stopu od 5 % u slučaju ribolova sjeverne kozice, odnosno 10 % u slučaju ostalog ribolova. –Za usputne ulove ne izdaje se posebno odobrenje za ribolov. (b)Sve usputne ulove potrebno je evidentirati i prijaviti. (c)Za usputne ulove ne naplaćuje se posebna pristojba za odobrenje za ribolov, s obzirom na to da su pristojbe utvrđene Prilogom Protokolu za ciljne vrste određene uzimajući u obzir pravila o odobrenim usputnim ulovima. (d)Osim stopa i pravila o usputnim ulovima iz prethodnih točaka (a) do (c) i ne dovodeći ih u pitanje, plovila Unije provode strategiju ribolova kako bi osigurala da usputni ulovi škarpine i bakalara u usmjerenom ribolovu grenlandske ploče, usputni ulovi škarpine i grenlandske ploče u usmjerenom ribolovu bakalara te usputni ulovi bakalara i grenlandske ploče u usmjerenom ribolovu škarpine ne premašuju 5 % odobrenih ulova ciljnih vrsta po izlasku u ribolov. Izlazak u ribolov jest razdoblje od ulaska u ribolovnu zonu Grenlanda do izlaska iz nje. U slučaju potpunog istovara plovila u grenlandskoj luci naknadni ulovi smatraju se novim izlaskom u ribolov. (e)Najveći postotak odobrenog usputnog ulova bakalara, škarpine i grenlandske ploče naveden je u odobrenju za ribolov za ciljne vrste. (f)Usputni ulovi i njihov sastav procjenjuju se jednom godišnje u okviru Zajedničkog odbora. (g)Ako usputni ulovi bakalara, škarpine i grenlandske ploče premašuju maksimalne količine iz točke (e), višak se pribraja odobrenoj količini za ciljne vrste navedene u odobrenju za ribolov s pomoću faktora množenja 3. (h)Svi usputni ulovi bakalara, škarpine i grenlandske ploče ribarskih plovila Unije pri usmjerenom ribolovu sjeverne kozice, bakalara, škarpine ili grenlandske ploče pribrajaju se rezervi za usputni ulov iz članka 3. stavka 1. Članak 4.

Financijski doprinos – Načini plaćanja 1.Za razdoblje iz članka 1. ovog Protokola financijski doprinos Unije iz članka 7. Sporazuma iznosi 16 099 978 EUR godišnje. 2.Taj financijski doprinos uključuje:

(a) godišnji iznos od 13 168 978 EUR za pristup ribolovnoj zoni Grenlanda u skladu s člankom 3. stavcima 2. i 3. te člankom 8.; (b) poseban iznos od 2 931 000 EUR godišnje za potporu i provedbu sektorske ribarstvene politike Grenlanda. 3. Uspostavlja se financijska pričuva u iznosu od 1 700 000 EUR radi nadoknade za dodatne ribolovne mogućnosti koje je utvrdio Zajednički odbor u skladu s člankom 3. stavcima 2. i 3., te za sve nove ribolovne mogućnosti utvrđene u skladu s člankom 8. Za navedene dodatne i nove ribolovne mogućnosti Unija uplaćuje iznos od 17,5 % referentne cijene navedene u poglavlju II. Priloga. 4.Ukupni iznos financijskog doprinosa Unije ne premašuje dvostruki iznos iz članka 4. stavka 2. točke (a). 5.Unija uplaćuje iznos utvrđen stavkom 2. točkom (a) najkasnije do 30. lipnja tijekom prve godine, odnosno najkasnije do 1. ožujka tijekom sljedećih godina, kao i sve dodatne iznose iz financijske pričuve u istim rokovima ili u najkraćem mogućem roku nakon njihova isteka. Unija uplaćuje poseban iznos utvrđen stavkom 2. točkom (b) najkasnije do 30. lipnja tijekom prve godine, odnosno najkasnije do 1. lipnja tijekom sljedećih godina. 6.Upotreba financijskog doprinosa utvrđenog stavkom 2. točkom (a) u isključivoj je nadležnosti tijela Grenlanda. 7.Financijski doprinos uplaćuje se na račun Državne riznice otvoren u financijskoj instituciji koju odrede tijela Grenlanda. Članak 5.

Poticanje odgovornog ribolova – Sektorska potpora 1.Financijski doprinos za sektorsku potporu utvrđen člankom 4. stavkom 2. točkom (b) odvojen je od plaćanja za troškove pristupa. On se utvrđuje i uvjetovan je ispunjavanjem ciljeva sektorske ribarstvene politike Grenlanda koje je odredio Zajednički odbor te u skladu s godišnjim i višegodišnjim programiranjem u svrhu ostvarivanja tih ciljeva. 2.Odmah po početku primjene ovog Protokola, a najkasnije u roku od tri mjeseca od tog datuma, Zajednički odbor dogovara višegodišnji sektorski program i podrobna provedbena pravila koja posebno obuhvaćaju: (a) godišnje i višegodišnje smjernice za upotrebu dijela financijskog doprinosa iz članka 4. stavka 2. točke (b) za inicijative koje se provode svake godine; (b) godišnje i višegodišnje ciljeve koje je potrebno ostvariti u cilju osiguranja nastavka, s vremenom, odgovornog ribolova i održivog ribarstva, uzimajući u obzir prioritete koje je Grenland naveo u svojoj nacionalnoj ribarstvenoj politici i ostalim politikama koje su povezane s nastavkom odgovornog ribolova i održivog ribarstva ili utječu na njih; (c) kriterije i postupke za ocjenu rezultata ostvarenih svake godine. 3.Zajednički odbor mora se usuglasiti sa svim predloženim izmjenama višegodišnjeg sektorskog programa. 4.Financijski doprinos za sektorsku potporu uplaćuje se na temelju precizne analize ishoda sektorske potpore i potreba utvrđenih tijekom programiranja. Unija može djelomično ili u cijelosti suspendirati plaćanje navedenog posebnog financijskog doprinosa: (a) ako dobiveni rezultati nisu u skladu s programiranjem nakon ocjene koju je proveo Zajednički odbor; (b) u slučaju neuspješne provedbe navedenog financijskog doprinosa u skladu s dogovorenim programiranjem. Unija mora poslati obavijest o namjeri suspenzije plaćanja u pisanom obliku najmanje tri mjeseca prije datuma stupanja na snagu suspenzije. Plaćanje financijskog doprinosa nastavlja se nakon savjetovanja i dogovora strana i/ili ako je zbog rezultata financijske provedbe iz stavka 5. to opravdano.

5.Zajednički odbor odgovoran je za praćenje provedbe višegodišnjeg programa sektorske potpore. Obje strane po potrebi nastavljaju praćenje u okviru Zajedničkog odbora nakon prestanka trajanja Protokola sve dok posebna financijska protustavka koja se odnosi na sektorsku potporu predviđenu člankom 4. stavkom 2. točkom (b) ne bude u potpunosti iskorištena. Članak 6.

Znanstvena suradnja 1.Obje strane obvezuju se promicati suradnju u području odgovornog ribolova u ribolovnoj zoni Grenlanda, uključujući i na regionalnoj razini, posebno u okviru organizacija NEAFC i NAFO te svih ostalih predmetnih subregionalnih ili međunarodnih tijela. Zajednički odbor može donijeti mjere za osiguranje održivog iskorištavanja ribolovnih resursa u ribolovnoj zoni Grenlanda u skladu s relevantnim mjerama za očuvanje i upravljanje. Članak 7.

Eksperimentalni ribolov 1. Stranke će surađivati, uključujući u okviru članka 5., pri provedbi održivog eksperimentalnog ribolova vrsta i stokova koji nisu obuhvaćeni člankom 3. stavkom 1. tijekom postupka iz poglavlja VI. Priloga i bez posljedica za financijski doprinos Unije utvrđen člankom 4. stavkom 2. točkom (a). 2. Kada stranke zaključe da su zahvaljujući eksperimentalnom ribolovu iz stavka 1. ostvareni pozitivni rezultati i kada Zajednički odbor utvrdi nove ribolovne mogućnosti u skladu s odredbama članka 2. stavaka 2. i 5. te članka 8., tijela Grenlanda dodjeljuju Uniji najmanje 50 % ukupnih raspoloživih ribolovnih mogućnosti za nove vrste do prestanka trajanja Protokola. Članak 8. Nove ribolovne mogućnosti 1.Nove ribolovne mogućnosti jesu ribolovne mogućnosti za vrste i stokove koje je potrebno uključiti u članak 3. stavak 1. u skladu s razmjernim povećanjem dijela financijskog doprinosa iz članka 4. stavka 2. točke (a). 2. Ako jedna od strana izrazi interes za uključivanje nove ribolovne mogućnosti u članak 3. stavak 1., Zajednički odbor to razmatra na temelju grenlandskih zakona i propisa, najboljih znanstvenih savjeta i opreznog pristupa. Potom će nove ribolovne mogućnosti podlijegati postupku iz članka 3. stavaka 2. i 3. Zajednički odbor određuje i referentnu cijenu za nove vrste i pristojbe za odobrenje za ribolov koje se primjenjuju do prestanka trajanja Protokola. Članak 9.

Suspenzija Protokola i revizija financijskog doprinosa 1.Primjenu ovog Protokola, uključujući plaćanje financijskog doprinosa, jedna ili druga strana mogu jednostrano suspendirati ili revidirati u smislu financijskog doprinosa u slučaju: a)neuobičajenih okolnosti zbog kojih ribolovne aktivnosti u ribolovnoj zoni Grenlanda nisu moguće; ili b)da zbog usvajanja značajnih promjena političkih smjernica koje su dovele do sklapanja ovog Protokola bilo koja od strana zatraži reviziju odredaba radi njihovih mogućih izmjena; ili c)spora između strana u vezi s tumačenjem ovog Protokola ili njegovom provedbom; ili d)da jedna od strana ne postupa u skladu s odredbama ovog Protokola, posebno članka 2. stavka 6. u pogledu temeljnih prava. Ovaj se podstavak ne primjenjuje ako do kršenja dođe u području odgovornosti ili nadležnosti u kojem Vlada Grenlanda na temelju statusa samoupravnog dijela Kraljevine Danske nema službene odgovornosti ili nadležnosti. 2.Unija može suspendirati plaćanje financijskog doprinosa za sektorsku potporu predviđenog člankom 4. stavkom 2. točkom (b) u skladu s člankom 5. stavkom 4.

3.Predmetna strana mora poslati obavijest o namjeri suspenzije primjene ovog Protokola, uključujući plaćanje financijskog doprinosa, u pisanom obliku najmanje tri mjeseca prije datuma stupanja na snagu suspenzije. 4.Primjena ovog Protokola, uključujući plaćanje financijskog doprinosa, nastavlja se nakon poboljšanja stanja uslijed radnji za ublažavanje prethodno navedenih okolnosti i nakon savjetovanja i dogovora između strana. Iznos financijskog doprinosa smanjuje se razmjerno i pro rata temporis u skladu s razdobljem tijekom kojeg je primjena Protokola bila suspendirana. Članak 10.

Ukidanje i ponovna dodjela odobrenja za ribolov Grenland može ukinuti odobrenja za ribolov predviđena Prilogom: a) ako određeno plovilo ozbiljno krši grenlandske zakone i propise; ili b) ako vlasnik plovila ne postupa u skladu sa sudskim nalogom izdanim zbog kršenja zakona i propisa određenog plovila. Nakon postupanja u skladu sa sudskim nalogom ponovno se izdaje odobrenje za ribolov za preostalo razdoblje trajanja odobrenja. Članak 11.

Otkazivanje Nakon otkazivanja na temelju uvjeta utvrđenih člankom 12. stavcima 2. i 3. Sporazuma, plaćanje financijskog doprinosa iz članka 4. stavka 2. ovog Protokola za godinu u kojoj otkazivanje stupi na snagu smanjuje se razmjerno i pro rata temporis. Članak 12.

Nacionalni zakoni i propisi 1.Aktivnosti ribarskih plovila Unije u ribolovnoj zoni Grenlanda uređene su važećim zakonima i propisima Grenlanda i Kraljevine Danske, osim ako je Sporazumom, ovim Protokolom i njegovim Prilogom predviđeno drukčije. 2.Grenland obavještava Uniju o svim promjenama ili novom zakonodavstvu u području ribarstvene politike najkasnije tri mjeseca prije njihova stupanja na snagu. Članak 13.

Povjerljivost 1.Grenland i Unija obvezuju se osigurati da se sa svim osobnim podacima o ribarskim plovilima Unije i njihovim ribolovnim aktivnostima dobivenima u okviru ovog Protokola i njegova Priloga u svakom trenutku postupa u skladu s njihovom povjerljivošću i načelima zaštite podataka. 2.Obje strane osiguravaju objavu samo ukupnih podataka o ribolovnim aktivnostima flote Unije u ribolovnoj zoni Grenlanda. Podaci koji se zbog drugih razloga smatraju povjerljivima upotrebljavaju se isključivo za provedbu Protokola i za potrebe znanosti, praćenja, kontrole i nadzora ribolova i upravljanja njime. Članak 14.

Privremena primjena Ovaj se Protokol privremeno primjenjuje od 1. siječnja 2016. Članak 15.

Stupanje na snagu Ovaj Protokol i njegov Prilog stupaju na snagu na dan međusobne obavijesti strana o dovršetku postupaka potrebnih u tu svrhu.



PRILOG Uvjeti kojima se uređuju ribolovne aktivnosti plovila EU-a na temelju Protokola o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske zajednice s jedne strane i Vlade Danske i Lokalne vlade Grenlanda s druge strane Poglavlje I. – Opće odredbe 1. Određivanje nadležnog tijela Za potrebe ovog Priloga i osim ako je drukčije određeno, nadležno tijelo znači: –- u ime Unije: Europska Komisija –- u ime Grenlanda: Ministarstvo ribarstva, lova i poljoprivrede 2. Odobrenje za ribolov znači dozvola izdana ribarskom plovilu EU-a za obavljanje određenih ribolovnih aktivnosti tijekom određenog razdoblja u ribolovnim zonama Grenlanda iz stavka 3. 3. Ribolovna zona 3.1. Ribolov se odvija u ribolovnoj zoni predviđenoj Uredbom br. 1020 od 20. listopada 2004. u skladu s kraljevskom odlukom br. 1005 od 15. listopada 2004. o stupanju na snagu Zakona o isključivim gospodarskim pojasevima za Grenland koji je stupio na snagu sa Zakonom br. 411 od 22. svibnja 1996. o isključivim gospodarskim pojasima. 3.2. Ribolov se odvija najmanje 12 nautičkih milja od polazne crte u skladu s poglavljem 7. odjeljkom 2. Zakona br. 18 od 31. listopada 1996. o ribarstvu koji je donio Grenlandski parlament, kako je posljednje izmijenjen Zakonom br. 12 Grenlandskog parlamenta od 3. prosinca 2012., osim ako je drukčije predviđeno. 3.3. Polazna se crta definira u skladu s kraljevskom odlukom br. 1004 od 15. listopada 2004. o izmjeni kraljevske odluke o razgraničenju teritorijalnih voda Grenlanda. Poglavlje II. – Zahtjev i izdavanje odobrenja za ribolov (dozvola) 1. Uvjeti za dobivanje odobrenja za ribolov

1.1.Odobrenje za ribolov iz članka 6. Sporazuma može se dodijeliti samo plovilima iz EU-ova registra ribarskih plovila i plovilima koja žele ribariti na temelju fleksibilne sheme za pelagijsku škarpinu ako su prijavljena NEAFC-u u skladu s njegovim pravilima. Osim toga, navedena plovila ne nalaze se ni na jednom popisu plovila NNN regionalnih organizacija za upravljanje u ribarstvu. 1.2.Da bi plovilo bilo prihvatljivo, ni vlasnik, ni zapovjednik ni samo plovilo ne smiju imati zabranu ribolova u ribolovnoj zoni Grenlanda. Oni trebaju ispuniti prethodne obveze iz Sporazuma. 2. Zahtjev za odobrenje za ribolov 2.1.Zahtjevi i odobrenja za ribolov dostavljaju se na sljedeći način sve dok obje strane ne dovrše zajedničku provedbu sustava elektroničkih dozvola. 2.2.Nadležno tijelo EU-a elektroničkim putem dostavlja nadležnom tijelu Grenlanda (skupni) zahtjev za odobrenje (ili više njih) za ribolov plovila (ili više njih) koje/koja se žele baviti ribolovom na temelju Sporazuma. Zahtjev se podnosi na obrascu u Dodatku 1. koji je u tu svrhu predvidjelo nadležno tijelo Grenlanda. Plovila EU-a istog brodovlasnika ili zastupnika mogu podnijeti skupni zahtjev za odobrenje za ribolov uz uvjet da plovila plove pod zastavom jedne, odnosno iste države članice. 2.3.U prilogu svakog zahtjeva za odobrenje za ribolov nalazi se dokaz o plaćanju pristojbe za zatražene vrste i količine u skladu s odredbama stavka 7. ovog poglavlja. 2.4.Uz svaki početni zahtjev na temelju važećeg Protokola ili nakon tehničke izmjene predmetnog plovila potrebno je dostaviti noviju digitalnu fotografiju (ne stariju od 12 mjeseci) plovila, u boji, odgovarajuće rezolucije (najmanje veličine 15 x 10 cm) s detaljnim prikazom bočnog izgleda plovila, uključujući naziv plovila i identifikacijski broj na trupu. 2.5.Utvrdi li da je zahtjev nepotpun ili da u drugom smislu ne ispunjava uvjete iz stavaka 1., 2.2., 2.3. i 2.4., nadležno tijelo Grenlanda u najkraćem mogućem roku, a u svakom slučaju u roku od sedam radnih dana od primitka zahtjeva, o tome obavještava nadležno tijelo EU-a. 3. Izdavanje odobrenja za ribolov 3.1. Nadležno tijelo Grenlanda dostavlja nadležnom tijelu EU-a odobrenje za ribolov elektroničkim putem u roku od deset radnih dana od podnošenja zahtjeva. Navedeno odobrenje dostavljeno elektroničkim putem jednako je vrijedno kao i izvornik za potrebe Protokola i njegova Priloga. 3.2. U svakom odobrenju za ribolov navedena je odobrena količina ulova. U odobrenju za ribolov izdanom na temelju skupnog zahtjeva navedena je ukupna količina vrsta za koje je plaćena pristojba za odobrenje za ribolov i tekst „odobrena količina koja se dijeli među plovilima (nazivi pojedinačnih plovila navedenih u skupnom zahtjevu)”. 3.3.Odobrenje za ribolov ili njegova preslika u svakom se trenutku nalazi na plovilu i pokazuje se na zahtjev nadležnog tijela Grenlanda. 4. Izmjene odobrenja za ribolov 4.1.Za izmjenu odobrenih količina navedenih u odobrenju (odobrenjima) za ribolov potrebno je podnijeti novi zahtjev. 4.2.Ne dovodeći u pitanje stavak 4.3., ako se izmjena odobrenja za ribolov odnosi na ulovljeni višak koji premašuje već odobrenu količinu, plovilo plaća pristojbu u trostrukom iznosu predviđenom stavkom 7.1. za višak koji premašuje odobrenu količinu. Tom plovilu ne izdaje se novo odobrenje za ribolov prije plaćanja pristojbi za premašene količine. 4.3.U izvanrednim slučajevima kad ribolovne mogućnosti EU-a za predmetne vrste nisu iskorištene, te u isključivu svrhu izbjegavanja prekida ribolovnih aktivnosti plovila EU-a u ribolovnoj zoni Grenlanda prema odobrenju za ribolov na temelju ovog Protokola, ako je vjerojatno da će to plovilo premašiti odobrenu količinu, država članica pod čijom zastavom ono plovi bez odgode obavještava nadležno tijelo Grenlanda o namjeri podnošenja službenog zahtjeva za novo odobrenje za ribolov za dodatne količine iste vrste, a presliku obavijesti dostavlja nadležnom tijelu EU-a. Plovilo smije nastaviti s ribolovom uz uvjet da brodovlasnik dostavi nadležnom tijelu Grenlanda dokaz o uplati odgovarajućih pristojbi u roku od 24 sata od obavijesti države zastave te da se odgovarajući zahtjev za novo odobrenje proslijedi nadležnom tijelu Grenlanda u roku od pet radnih dana od obavijesti države zastave u skladu s postupkom iz stavka 2. Zbog nepostupanja u skladu s tim odredbama plovilo podliježe postupku iz stavka 4.2. 5. Prijenos odobrenja za ribolov 5.1.Odobrenja za ribolov izdaju se određenim plovilima i nisu prenosiva. 5.2.Međutim, u ograničenom broju slučajeva na zahtjev nadležnog tijela EU-a odobrenje za ribolov jednog plovila moguće je zamijeniti novim odobrenjem za ribolov drugog plovila EU-a. Zamjena se obavlja na temelju zahtjeva podnesenog putem nadležnog tijela EU-a. U novom odobrenju za ribolov navedena je odobrena količina ulova koja odgovara količini vrsta za koje su već plaćene pristojbe za odobrenje za ribolov, umanjena za već ostvareni ulov prvog plovila. 5.3.Zamijenjeno odobrenje za ribolov stupa na snagu na dan kada nadležno tijelo Grenlanda izda novo odobrenje.

6.Rok valjanosti odobrenja za ribolov 6.1.Odobrenja za ribolov vrijede od datuma izdavanja do kraja kalendarske godine u kojoj su izdana. 6.2.Kad je riječ o ribolovu kapelana, odobrenja za ribolov izdaju se za razdoblje od 20. lipnja do 31. prosinca te od 1. siječnja do 30. travnja sljedeće godine. 6.3.U slučaju nedonošenja zakonodavstva EU-a kojim se utvrđuju ribolovne mogućnosti u predmetnoj godini za plovila EU-a, u vodama u kojima su potrebna ograničenja ulova, do početka ribolovne godine, ribarska plovila EU-a s odobrenjima za ribolov na dan 31. prosinca mogu nastaviti sa svojim aktivnostima prema istom odobrenju za ribolov u godini za koju zakonodavstvo nije doneseno, uz uvjet da je to dopušteno znanstvenim savjetima. Bit će dopuštena privremena upotreba 1/12 kvote navedene u odobrenju za ribolov za prethodnu godinu po mjesecu, uz uvjet plaćanja važeće pristojbe za odobrenje za ribolov za navedenu kvotu. Privremena kvota može se prilagoditi na temelju znanstvenih savjeta i uvjeta specifičnog ribolova. 6.4.Neiskorištena količina iz odobrenja za ribolov sjeverne kozice na dan 31. prosinca predmetne godine može se prenijeti, na zahtjev nadležnog tijela EU-a, u sljedeću godinu do najviše 5 % izvorne količine iz odobrenja za ribolov ako je to dopušteno znanstvenim savjetima. Prenesena količina iskorištava se do 30. travnja sljedeće godine. 7. Pristojba za odobrenje za ribolov, plaćanje i povrat 7.1.Pristojbe za odobrenje za ribolov koje plaćaju plovila EU-a jesu sljedeće: Vrsta EUR po toni u razdoblju od 2016. do 2017. EUR po toni u razdoblju od 2018. do 2020. Bakalar 132,63 142,11 Pelagijska škarpina 78,11 83,68 Pridnena škarpina 78,11 83,68 Grenlandska ploča 190,11 203,68 Sjeverna kozica – istok 73,68 78,95 Sjeverna kozica – zapad 117,89 126,32 Kapelan 7,00 7,50 7.2.Nadležno tijelo Grenlanda prije početka primjene ovog Protokola dostavlja EU-u podatke o bankovnom računu (bankovnim računima) Vlade na koje brodovlasnici trebaju izvršiti uplate tijekom trajanja Protokola. Nadležno tijelo Grenlanda obavještava nadležno tijelo EU-a o svim promjenama najkasnije dva mjeseca unaprijed. 7.3.Plaćanje pristojbe uključuje sve nacionalne i lokalne naknade za pristup ribolovnim aktivnostima te naknade banaka za prijenos novca. Ako plovilo ne plati bankarsku naknadu za prijenos, taj će iznos morati platiti pri sljedećem zahtjevu za odobrenje za ribolov, što je preduvjet za izdavanje novog odobrenja za ribolov. 7.4.Ako odobrena količina nije iskorištena, ne vrši se povrat odgovarajuće pristojbe za odobrenu količinu brodovlasniku. 7.5.Međutim, u slučaju početka primjene članka 9. ili članka 11. Protokola, zbog čega plovilo ne može obavljati ribolov bilo kojeg dijela odobrenog ulova za kalendarsku godinu, ili u slučaju neodobravanja zahtjeva za odobrenje za ribolov, nadležno tijelo Grenlanda u cijelosti će izvršiti povrat pristojbe za odobrenje vlasniku plovila u roku od 60 kalendarskih dana od zahtjeva za povrat. 7.6.Pristojba za odobrenje za ribolov ne plaća se za usputne ulove. 8.Referentne cijene za vrste jesu sljedeće: Vrsta Cijena po toni žive vage u EUR Bakalar 1800 Pelagijska škarpina 1700 Pridnena škarpina 1700 Grenlandska ploča 4375 Sjeverna kozica 3240 Kapelan 190 Grenadir spp. Usputni ulov 975 Usputni ulov 1990 Poglavlje III. – Tehničke mjere čuvanja 1. Nadležno tijelo Grenlanda stavlja na raspolaganje nadležnom tijelu EU-a prije početka privremene primjene Protokola verziju mjerodavnog grenlandskog zakonodavstva o praćenju, kontroli i nadzoru tehničkih mjera čuvanja na engleskome jeziku.

Poglavlje IV. – Praćenje, kontrola i nadzor Odjeljak 1. Evidentiranje i prijava ulova 1.Ne dovodeći u pitanje zahtjeve za izvješćivanje centara za praćenje ribarstva u njihovim državama zastave, plovila EU-a s odobrenjem za ribolov na temelju Sporazuma prijavljuju svoje ulove nadležnom tijelu Grenlanda na sljedeći način, sve dok obje strane ne dovrše zajedničku provedbu sustava elektroničkih dozvola (engl. Electronic Reporting System, ERS). Nakon stupanja na snagu taj će sustav zamijeniti odredbe o izvješćivanju elektroničkim putem iz odjeljaka 1., 2. i 3. 2. Zapovjednici ribarskih plovila EU-a koja obavljaju ribolov na temelju Sporazuma evidentiraju u očevidnik o ribolovu svaki izlazak u ribolov u ribolovnoj zoni Grenlanda te svoje aktivnosti uz navođenje svih ulovljenih, zadržanih ili odbačenih količina pojedinačnih vrsta iznad ekvivalenta 50 kg žive vage, u skladu s člankom 3. stavkom 5. Protokola. Relevantni očevidnici prema ciljnim vrstama i opremi dostavljaju se na zahtjev nadležnog tijela Grenlanda predstavniku plovila (zastupniku) kako je navedeno u zahtjevu za izdavanje odobrenja za ribolov iz Dodatka 1. Primjer svih vrsta očevidnika dostavljaju se i nadležnom tijelu EU-a i centru za praćenje ribarstva predmetne države zastave. U slučaju izmjena formata očevidnika, obavijest i nove verzije očevidnika bez odgode se šalju nadležnom tijelu EU-a i centru za praćenje ribarstva predmetne države zastave. 3.Podatke o izvlačenju u očevidnik o ribolovu unosi zapovjednik na osnovi izvlačenja uz navođenje svih ulovljenih i odbačenih količina za svaki dan djelovanja ribarskog plovila EU-a na temelju grenlandskog odobrenja za ribolov. 4.Zapovjednik ispunjava očevidnik o ribolovu čitko, velikim slovima te ga potpisuje. 5.Zapovjednik odgovara za točnost evidentiranih i prenesenih podataka iz očevidnika o ribolovu. 6.Po završetku svakog izlaska u ribolov preslika očevidnika o ribolovu šalje se nadležnom tijelu Grenlanda poštom, e-poštom ili faksom u roku od deset dana od ulaska u luku. Zapovjednik šalje presliku i državi zastave. 7.Zapovjednik, u mjeri u kojoj je to moguće, dostavlja po primitku zahtjeva nadležnog tijela Grenlanda i dodatne podatke o istovaru. 8.Ako plovilo EU-a nije postupilo u skladu s odredbama o prijavi ulova, nadležno tijelo Grenlanda ovlašteno je ukinuti postojeće odobrenje za ribolov do ispunjenja odredbi o prijavi ulova. U slučaju ponavljanja prekršaja nadležno tijelo Grenlanda može odbiti obnavljanje odobrenja za ribolov predmetnom plovilu. Nadležno tijelo EU-a i država zastave bit će o tome pravovremeno obaviješteni. 9.Obje strane nastojat će u najkraćem mogućem roku uspostaviti sustav elektroničkog izvješćivanja o ribolovnim aktivnostima plovila EU-a u ribolovnoj zoni Grenlanda, uz uvjet zajedničkog dogovora o smjernicama za njegovu provedbu i upravljanje njime. Zahvaljujući elektroničkom sustavu izvješćivanja moguća je razmjena podataka, među ostalim, o položajima plovila, ulovu, ribolovnim aktivnostima i odobrenjima za ribolov. 10.Nadležno tijelo Grenlanda jednom godišnje obavještavat će nadležno tijelo EU-a o ulovima u ribolovnoj zoni Grenlanda plovila trećih strana koja obavljaju ribolov prema mogućnostima iz Protokola i/ili na zahtjev nadležnog tijela EU-a. Odjeljak 2.: Ulazak u zonu i izlazak iz nje 1.Zapovjednici svih plovila EU-a koja obavljaju ribolov u ribolovnoj zoni Grenlanda ili koja planiraju ulazak u nju u svrhu obavljanja ribolova dostavljaju nadležnom tijelu Grenlanda elektroničkim putem, e-poštom ili faksom sljedeća izvješća i obavijesti u skladu s odredbama navedenima u mjerodavnom nacionalnom zakonodavstvu u području ribarstva: (a) „obavijest o dolasku” nadležnom tijelu Grenlanda najkasnije pet dana prije dolaska. Sve naknadne promjene obavijesti o dolasku potrebno je bez odgode dostaviti nadležnom tijelu Grenlanda; (b) „obavijest o radnji” najranije 24 sata i najkasnije 12 sati prije dolaska; (c) „obavijest o radnji” – prije napuštanja luke i izlaska u ribolov u ribolovnoj zoni Grenlanda u kojoj se luka nalazi ili pozicije za istovar na području za potrebe nastavka ribolova, ribarsko plovilo dostavlja obavijest o radnji; (d) „tjedno izvješće” – tjedna izvješća dostavljaju se svakoga ponedjeljka do 10:00 sati UTC tijekom trajanja aktivnosti ribarskog plovila, odnosno od trenutka dostave obavijesti o radnji do trenutka dostave obavijesti o završetku radnje. Prvo tjedno izvješće odnosi se na razdoblje od ulaska u ribolovnu zonu Grenlanda ili napuštanja luke unutar ribolovne zone Grenlanda do sljedeće nedjelje u 24:00 sata UTC. Ostala tjedna izvješća odnose se na razdoblje od ponedjeljka u 00:00 sati UTC do nedjelje u 24:00 sata UTC. Kad su ribolovne mogućnosti odobrene plovilu ili ukupni dopušteni ulov utvrđeni grenlandskim Izvršnim nalogom o kvotama blizu tome da budu iskorišteni, GFLK je ovlašten zatražiti od predmetnih plovila slanje dnevnih izvješća s jednakim podacima kao i u tjednom izvješću. U takvim slučajevima ne dostavljaju se tjedna izvješća i izvješća o položaju; (e) „obavijest o izlasku” – ribarska plovila koja planiraju napustiti ribolovnu zonu Grenlanda dostavljaju obavijest o izlasku najkasnije 48 sati unaprijed;

(f) „obavijest o završetku radnje” – prije napuštanja ribolovne zone Grenlanda ribarsko plovilo dostavlja obavijest o završetku radnje; (g) „obavijest o završetku radnje” – prije dolaska u luku ili na poziciju za istovar u ribolovnoj zoni Grenlanda ribarska plovila dostavljaju obavijest o završetku radnje. Odjeljak 3.: Istovar i pretovar 1.Zapovjednik ili predstavnik (zastupnik) plovila EU-a koje želi u grenlandskoj luci istovariti ili pretovariti ulov iz ribolovne zone Grenlanda dostavlja obavijest nadležnom tijelu Grenlanda u skladu s odredbama navedenima u mjerodavnom zakonodavstvu u području ribarstva1. 2.Najkasnije 72 sata prije pretovara ili istovara dostavlja se obavijest o sljedećem: (a) identifikaciji ribarskih plovila davatelja; (b) luci za pretovar ili istovar navedenoj u skladu s FAO-ovim popisom kodova luka; (c) planiranom datumu i vremenu istovara ili pretovara; (d) količini (u kilogramima žive vage ili, po potrebi, broju pojedinačnih riba) svih vrsta za istovar ili pretovar (prema FAO-ovom kodu alfa-3); (e) odredištu ulova nakon istovara ili pretovara (ako je poznato), odnosno je li ulov namijenjen za tržište, osobne potrebe, ostalo; (f) u slučaju pretovara, identifikaciji i vrsti ribarskog plovila primatelja. 3.Pretovar podliježe prethodnom odobrenju koje Grenland dostavlja zapovjedniku ili vlasniku plovila u roku od 24 sata od prethodno navedene obavijesti. 4.Zapovjednik plovila i/ili njegov predstavnik odgovorni su za točnost zabilježenih i dostavljenih podataka iz deklaracija o pretovaru i istovaru. Odjeljak 4.: Satelitski sustav za praćenje plovila (engl. Vessel Monitoring System, VMS) 1.Poruke o položaju plovila – sustav VMS 1.1.Plovila EU-a s odobrenjem za ribolov na temelju Sporazuma koja obavljaju ribolov u ribolovnoj zoni Grenlanda ili u grenlandskoj kvoti u vodama NEAFC-a (kako je navedeno u Dodatku 4.) moraju biti opremljena potpuno funkcionalnim uređajem za satelitsko praćenje (sustavi za praćenje plovila – VMS) putem kojeg je moguć stalan automatski prijenos njihova položaja do centra na kopnu za praćenje ribarstva njihove države zastave najmanje jednom u satu. 1.2.Centar za praćenje ribarstva države zastave automatski šalje poruke o položaju predmetnog plovila centru za praćenje ribarstva Grenlanda. 1.3.Ako se plovilo zatekne u ribolovu u ribolovnoj zoni Grenlanda bez potpuno funkcionalnog VMS-a te ako odredbe iz točke 3. ovog odjeljka nisu u potpunosti ispunjene, grenlandsko tijelo ovlašteno je tom ribarskom plovilu trenutačno ukinuti odobrenje za ribolov. Nadležno tijelo Grenlanda o tome bez odgode obavještava centar za praćenje ribarstva predmetne države zastave. Nadležno tijelo EU-a i država zastave bez odgode dobivaju obavijest o svim ukidanjima odobrenja za ribolov.

1.4. Sve poruke o položaju formatirane su u skladu s Dodatkom 3. i sadržavaju: (a) identifikaciju plovila; (b) posljednji geografski položaj plovila (geografska dužina, širina), uz pogrešku u pogledu položaja manju od 500 metara i interval pouzdanosti od 99 %; (c) datum i vrijeme bilježenja položaja; (d) trenutačnu brzinu i smjer plovila. 1.5.Prvi položaj zabilježen nakon ulaska u ribolovnu zonu Grenlanda označen je kodom „ENT”. Svi naknadni položaji označeni su kodom „POS”, osim prvog položaja zabilježenog nakon napuštanja ribolovnih zona Grenlanda, koji je označen kodom „EXI”. 1.6.Centar za praćenje ribarstva države zastave osigurava automatski i po potrebi ručni prijenos poruka o položaju. Poruke o položaju prenose se, evidentiraju i pohranjuju na siguran način i čuvaju tijekom trogodišnjeg razdoblja. 2.Cjelovitost VMS-a 2.1.Programska i računalna oprema sustava za praćenje plovila jest pouzdana, odnosno ne dopušta unos ili izlaz krivih položaja te nema mogućnost ručnog prilagođavanja. Sustav mora biti u potpunosti automatski i djelovati u svakom trenu, bez obzira na okruženje. Zabranjeno je uništavanje, oštećivanje, onesposobljavanje ili bilo kakvo drugo ometanje rada uređaja za satelitsko praćenje. Točnije, zapovjednici u svakom trenutku osiguravaju sljedeće: (a) da je sustav za praćenje njegova plovila u potpunosti funkcionalan te da odašilje točne poruke centru za praćenje ribarstva države zastave; (b) da se podaci ni na koji način ne mijenjaju; (c) da antena ili antene i kablovi koji su povezane s uređajima za satelitsko praćenje nisu ometani ni na koji način; (d) da električno napajanje uređaja za satelitsko praćenje nije prekinuto; te (e) da uređaji za satelitsko praćenje nisu uklonjeni s plovila. 2.2.Zapovjednik ribarskog plovila s odobrenjem za ribolov smatra se odgovornim za sve dokazane manipulacije sustava za praćenje plovila u cilju narušavanja njegova funkcioniranja ili krivotvorenja poruka o njegovu položaju. Svi prekršaji podliježu kaznama koje je predvidjela strana u čijim je vodama došlo do prekršaja u skladu sa svojim važećim zakonodavstvom. 3.Prijenos poruka s plovila u slučaju kvara sustava za praćenje plovila 3.1.U slučaju kvara sustava za praćenje plovila dok se ono nalazi u grenlandskoj zoni sustav se popravlja ili mijenja u roku od 30 kalendarskih dana od obavijesti poslane državi zastave. Obavijest o tome dostavlja se tijelu EU-a u najkraćem mogućem roku. 3.2.Tijekom prethodno navedenog razdoblja plovilo mora početi ručno obavještavati centar za praćenje ribarstva države zastave o svojem položaju u skladu sa stavkom 1.4. ovog odjeljka, drugim dostupnim komunikacijskim sredstvima, odnosno e-poštom, radio-vezom ili faksom. Učestalost takvog ručnog prijenosa iznosi najmanje jedan položaj svaka četiri sata. 3.3.Nakon isteka 30 dana plovilu više nije dopušteno obavljati ribolovne aktivnosti u ribolovnoj zoni Grenlanda. 4. Sigurno slanje poruka o položaju između centara za praćenje ribarstva

4.1.Centar za praćenje ribarstva države zastave automatski šalje poruke o položaju predmetnog plovila centru za praćenje ribarstva Grenlanda. 4.2.Centri za praćenje ribarstva obiju strana razmjenjuju koordinate, primjerice adrese e-pošte, faks, teleks i telefone i međusobno se bez odgode obavještavaju o svim promjenama tih koordinata. 4.3.Ne dovodeći u pitanje provedbu budućih poboljšanja, prijenos poruka o položaju između predmetnih centara za praćenje ribarstva i država zastave obavlja se elektroničkim putem protokolom HTTPS. Razmjena certifikata odvija se između grenlandskih tijela i relevantnog centra za praćenje ribarstva države zastave. 4.4.Podaci o praćenju koji su dostavljeni Grenlandu u skladu s ovim Sporazumom ne smiju se ni u kojem slučaju otkrivati drugim tijelima, osim tijelima za kontrolu i praćenje ribarstva Grenlanda, na način kojim je omogućena identifikacija pojedinačnih plovila. 4.5.Ne dovodeći u pitanje prethodni stavak, podaci sustava za praćenje plovila mogu se upotrijebiti u znanstvene ili istraživačke svrhe uz uvjet da ih korisnici ne objavljuju na način kojim je omogućena identifikacija pojedinačnih plovila. 5.Smetnje u komunikacijskom sustavu 5.1.Nadležno tijelo Grenlanda i centri za praćenje ribarstva država zastava članica EU-a osiguravaju sukladnost svoje elektroničke opreme i međusobno se bez odgode obavještavaju o svim kvarovima u području komunikacije i primanja poruka o položaju u cilju pronalaska tehničkog rješenja u najkraćem mogućem roku. 5.2.Kvarovi u području komunikacije između centara za praćenje ribarstva ne utječu na aktivnosti plovila. 5.3.Sve poruke koje su zbog kvara ostale neisporučene prosljeđuju se čim dođe do ponovne uspostave komunikacije između predmetnih centara za praćenje ribarstva. 6.Održavanje centra za praćenje ribarstva 6.1.Planirano održavanje centra za praćenje ribarstva (program održavanja) koje može utjecati na razmjenu podataka sustava za praćenje plovila mora biti najavljeno drugom centru za praćenje ribarstva najkasnije sedamdeset i dva (72) sata unaprijed, uz navođenje datuma i trajanja održavanja. Informacije o neplaniranom održavanju dostavljaju se drugom centru za praćenje ribarstva u najkraćem mogućem roku. 6.2.Tijekom održavanja prijenos podataka sustava za praćenje plovila može biti stavljen na čekanje sve dok sustav ne bude ponovno u funkciji. Relevantni podaci sustava za praćenje plovila dostavljaju se odmah po dovršetku održavanja. 6.3.Ako održavanje traje dulje od dvadeset i četiri (24) sata, podaci sustava za praćenje plovila dostavljaju se drugom centru za praćenje ribarstva uzajamno usuglašenim alternativnim sredstvima elektroničke komunikacije. 6.4.Grenland obavještava svoja nadležna tijela za praćenje, kontrolu i nadzor zahvaljujući čemu grenlandski centar za praćenje ribarstva ne smatra da plovila EU-a krše svoje obveze prijenosa podataka sustava za praćenje plovila zbog održavanja centra za praćenje ribarstva. Odjeljak 5.: Inspekcijski pregled na moru ili u luci 1. Inspekcijski pregledi plovila EU-a s odobrenjima za ribolov u ribolovnoj zoni Grenlanda ili u lukama obavljaju grenlandska plovila i inspektori koji su jasno prepoznatljivi u skladu s međunarodnom konvencijom. 2. Prije ukrcavanja ovlašteni inspektor obavještava plovilo EU-a o odluci da obavi inspekcijski pregled. Prije obavljanja inspekcijskog pregleda inspektori za ribarstvo moraju predočiti dokaz o identitetu i funkciji. 3. Inspektori se zadržavaju na plovilu EU-a samo onoliko vremena koliko je potrebno za izvršavanje dužnosti povezanih s inspekcijskim pregledom. Oni obavljaju inspekcijski pregled na način kojim se utjecaj na plovilo, njegovu ribolovnu aktivnost i teret svodi na najmanju moguću mjeru. 4. Inspekcijski pregledi u luci obavljaju se u skladu s mjerama FAO-a i odgovarajućim mjerama države luke RFMO-a.

5. Nadležno tijelo Grenlanda može ovlastiti EU za promatranje inspekcijskog pregleda. 6. Zapovjednik plovila EU-a dopušta i olakšava inspektorima ukrcaj na plovilo i obavljanje njihovih zadataka. 7. Inspektori se neće uplitati u kontakte između zapovjednika plovila EU-a i države zastave i/ili vlasnika plovila. Od zapovjednika se neće zahtijevati otkrivanje osjetljivih informacija u komercijalnom smislu putem otvorenih radio-kanala. 8. Po završetku svakog inspekcijskog pregleda inspektori sastavljaju izvješće o inspekcijskom pregledu. Zapovjednik plovila EU-a ima pravo unijeti svoje napomene u izvješće o inspekcijskom pregledu. Izvješće o inspekcijskom pregledu potpisuju inspektor koji ga sastavlja i zapovjednik plovila EU-a. Ako odbija potpisati izvješće, zapovjednik navodi razloge za to u pisanom obliku, a inspektor na izvješću navodi „odbijanje potpisa”. 9. Inspektori izdaju presliku izvješća o inspekcijskom pregledu zapovjedniku plovila EU-a prije napuštanja plovila. Nadležno tijelo Grenlanda dostavlja elektroničku verziju izvješća o inspekcijskom pregledu nadležnom tijelu EU-a i državi članici zastave u roku od osam kalendarskih dana od inspekcijskog pregleda, ne dovodeći u pitanje odredbe iz odjeljka 7. stavka 1. Ovisno o slučaju, te se informacije stavljaju na raspolaganje relevantnim regionalnim organizacijama za upravljanje u ribarstvu (engl. Regional Fisheries Management Organisation, RFMO). Odjeljak 6.: Program promatrača 1.Na sve ribolovne aktivnosti u ribolovnoj zoni Grenlanda primjenjuje se program promatrača predviđen zakonodavstvom Grenlanda. Zapovjednici ribarskih plovila EU-a s odobrenjem za ribolov unutar ribolovne zone Grenlanda surađuju s nadležnim grenlandskim tijelima radi ukrcaja promatrača na plovilo. 2.Plaću i socijalne doprinose promatrača snose nadležna grenlandska tijela. 3.Promatrač se ukrcava u luci koju su zajednički usuglasili grenlandsko nadležno tijelo i vlasnik plovila. Ako promatrač ne stigne na ukrcaj unutar tri sata od dogovorenoga datuma i vremena, vlasnik plovila automatski se oslobađa obveze puštanja promatrača na plovilo. Plovilo može slobodno napustiti luku i započeti s ribolovnim aktivnostima. 4.Tijekom boravka na plovilu promatrači: (a) poduzimaju odgovarajuće mjere kako ne bi prekinuli ili ometali ribolovne aktivnosti; (b) poštuju imovinu i opremu na plovilu; te (c) poštuju povjerljivi karakter svih dokumenata koji pripadaju plovilu. 5. Tijekom boravka na plovilu promatrači obavljaju samo sljedeće zadaće: (a) provjeravaju unose u očevidnik, uključujući sastav ulova prema vrsti, količini, težini žive vage i prerađene ribe; te radijska izvješća i izvješća sustava za praćenje plovila; (b) vode detaljnu evidenciju dnevnih ribolovnih ili drugih aktivnosti plovila; (c) pri svakom izvlačenju evidentiraju vrstu opreme, veličinu mreže, pribor, podatke o ulovu i naporu, koordinate, dubinu, vrijeme opreme na dnu, sastav ulova, odbačene količine i zadržane ribe ispod dopuštene veličine; te (d) prate funkcioniranje sustava satelitskog praćenja i šalju izvještaje o svim prekidima ili smetnjama. 6. Sva plovila osiguravaju prehranu i smještaj promatrača prema standardu za časnike na plovilu.

7. Zapovjednik proširuje suradnju i pruža pomoć prema potrebi kako bi promatrač mogao obavljati svoje zadaće. Ta suradnja uključuje omogućavanje promatraču potrebnog pristupa ulovu koji se zadržava na plovilu, uključujući ulov koji plovilo namjerava odbaciti. 8.Prebacivanje ribarskih promatrača na moru mora obavljati iskusna posada danju i u sigurnim uvjetima te uz potpunu suglasnost ribarskog promatrača i u pravilu u optimalnim sigurnosnim uvjetima. 9.U slučaju prebacivanja na moru zapovjednik plovila u potpunosti surađuje kako bi se osigurala sigurnost promatrača. 10. Izvješće promatrača 10.1. Prije iskrcaja promatrač podnosi izvješće o svojim zapažanjima zapovjedniku plovila. Zapovjednik plovila ima pravo unijeti napomene u izvješće promatrača. Izvješće potpisuju promatrač i zapovjednik. Zapovjedniku se daje preslika izvješća promatrača. 10.2. Na zahtjev nadležnog tijela EU-a ili države članice zastave, grenlandsko nadležno tijelo dostavlja presliku izvješća promatrača u roku od osam radnih dana. Odjeljak 7.: Prekršaji 1.Postupanje u slučaju prekršaja 1.1.Svi prekršaji koje ribarsko plovilo EU-a s odobrenjem za ribolov počini u ribolovnoj zoni Grenlanda navode se u izvješću o inspekcijskom pregledu u skladu s odredbama ovog Priloga. 1.2.Činjenica da zapovjednik plovila potpisuje izvješće o inspekcijskom pregledu ne dovodi u pitanje pravo zapovjednika i/ili vlasnika plovila na obranu u vezi s kršenjem. 1.3.U slučaju prekršaja koje ribarsko plovilo EU-a s odobrenjem za ribolov na temelju Sporazuma počini u ribolovnoj zoni Grenlanda, obavijest o utvrđenom prekršaju i posljedičnim kaznama za zapovjednika ili društvo koje se bavi ribolovom dostavlja se izravno vlasnicima plovila u skladu s postupcima utvrđenima važećim grenlandskim pravom. 1.4.Nadležno tijelo Grenlanda dostavlja presliku izvješća o inspekcijskom pregledu i obavijest o prekršaju nadležnom tijelu EU-a i državi članici zastave e-poštom u najkraćem mogućem roku. 1.5.Ako rješavanje prekršaja uključuje pravni postupak, prije njegova pokretanja i uz uvjet da prekršaj ne uključuje kazneno djelo, pretpostavljeni se prekršaj nastoji riješiti sporazumnim putem u roku od četiri dana od obavijesti o prekršaju. Ako sporazumno rješenje nije moguće, pravni se postupak odvija svojim tijekom. 2.Zadržavanje plovila 2.1.Grenland bez odlaganja obavještava nadležno tijelo EU-a i državu zastave o zadržavanju ribarskog plovila EU-a s odobrenjem za ribolov na temelju Sporazuma. U toj se obavijesti navode razlozi za zadržavanje, a u prilogu se nalaze dokumentirani dokazi prekršaja. 2.2.Prije poduzimanja drugih mjera protiv zadržanog plovila EU-a, njegova zapovjednika, posade ili tereta, osim mjera zaštite dokaza, Grenland imenuje službenika za istragu i na zahtjev tijela EU-a organizira informativni sastanak u roku od jednog radnog dana od obavijesti o razlozima za zadržavanje plovila. Predstavnik države zastave i vlasnik plovila mogu prisustvovati sastanku. 3.Kazne za prekršaje 3.1.Kaznu za prekršaj utvrđuje Grenland u skladu s odredbama važećeg nacionalnog zakonodavstva. 3.2.U slučaju sporazumnog rješenja kazna se utvrđuje upućivanjem na nacionalno zakonodavstvo Grenlanda.

4.Pravni postupak – bankarsko jamstvo 4.1.Ako sporazumno rješenje nije moguće i postupak se pokrene pred nadležnim sudom, brodovlasnik ribarskog plovila EU-a koje je počinilo prekršaj deponira bankarsko jamstvo u banku koju odredi nadležno tijelo Grenlanda, čijim će se iznosom, koji utvrdi isto tijelo, podmiriti troškovi zadržavanja ribarskog plovila EU-a, procijenjena kazna i sve naknade. Bankarsko jamstvo ne vraća se do okončanja pravnog postupka. Međutim, ako pravni postupak traje dulje od četiri godine, nadležno tijelo Grenlanda redovno obavještava nadležno tijelo EU-a i predmetnu državu zastave o poduzetim koracima za okončanje pravnog postupka. 4.2.Bankarsko jamstvo oslobađa se i vraća brodovlasniku bez odgode nakon donošenja presude: (a) u cijelosti ako kazna nije određena; (b) u iznosu preostalog salda u slučaju kazne čiji je iznos niži od iznosa bankarskog jamstva. 4.3.Pravni postupak pokreće se u najkraćem mogućem roku u skladu s nacionalnim pravom. 4.4.Grenland obavještava EU o ishodu pravnog postupka u roku od 14 dana od donošenja presude. 5.Puštanje plovila i posade 5.1.Ribarsko plovilo EU-a ovlašteno je napustiti luku i nastaviti s ribolovom nakon deponiranja bankarskog jamstva ili plaćanja kazne ili ispunjavanja obveza na temelju sporazumnog rješenja. Poglavlje V. – Privremeni zajednički pothvati Odjeljak 1.: Metoda i kriteriji za ocjenu projekata za privremene zajedničke pothvate i zajednička poduzeća 1.Grenland će bez odgode obavijestiti nadležno tijelo EU-a u slučaju pojave mogućnosti za privremene zajedničke pothvate ili zajednička poduzeća grenlandskih trgovačkih društava. Nadležno tijelo EU-a o tome će obavijestiti sve države članice EU-a. U slučaju zajedničkog poduzeća, projekti će se podnositi i procjenjivati u skladu s odredbama ovog poglavlja. 2. Na temelju primjene članka 10. stavka (f) Sporazuma EU dostavlja Grenlandu u najkraćem mogućem roku, a u svakom slučaju najkasnije deset radnih dana prije sastanka Zajedničkog odbora, tehnički dosje projekata privremenih zajedničkih pothvata i zajedničkih poduzeća u kojima sudjeluju operatori iz EU-a. Projekti se dostavljaju nadležnom tijelu EU-a putem tijela predmetnih država članica EU-a. 3. Zajednički odbor prioritetno potiče plovila EU-a na potpuno iskorištavanje okvirnih kvota za vrste iz članka 3. stavka 1. Protokola. U slučaju vrsta za koje je Zajednički odbor bez znanstvenih savjeta utvrdio godišnje ribolovne mogućnosti manje od onih iz članka 3. stavka 1. Protokola, projekti za privremene zajedničke pothvate ili zajednička poduzeća za istu vrstu i kalendarsku godinu neće se razmatrati. 4. Zajednički odbor procjenjuje projekte u skladu sa sljedećim kriterijima: (a) ciljnom vrstom/vrstama i ribolovnom zonom/zonama; (b) stanjem stoka/stokova na temelju najboljih dostupnih znanstvenih savjeta i opreznog pristupa; (c) podacima o plovilima i odgovarajućoj tehnologiji za predložene ribolovne aktivnosti; (d) u slučaju privremenih zajedničkih pothvata, ukupnim trajanjem i trajanjem ribolovnih aktivnosti; te

(e) prethodnim iskustvom brodovlasnika iz EU-a i grenlandskog partnera u sektoru ribarstva. 5.Zajednički odbor izdaje mišljenje o projektima na temelju procjene iz stavka 3. 6. U slučaju vrsti navedenih u članku 3. stavku 1. Protokola ulovima plovila EU-a u okviru privremenih zajedničkih pothvata ili zajedničkih poduzeća ne dovode se u pitanje postojeći dogovori o podjeli među državama članicama EU-a. Odjeljak 2.: Uvjeti za pristup u okviru privremenih zajedničkih pothvata 1.Odobrenja za ribolov 1.1. U slučaju privremenih zajedničkih pothvata, nakon što projekt dobije pozitivno mišljenje Zajedničkog odbora, predmetno plovilo (predmetna plovila) EU-a podnosi (podnose) zahtjev za odobrenje za ribolov u skladu s odredbama poglavlja II. 1.2. Odobrenje za ribolov izdaje se za razdoblje trajanja privremenog zajedničkog pothvata, a u svakom slučaju za razdoblje od najdulje jedne kalendarske godine. 1.3. U odobrenju za ribolov jasno je navedeno da će se ulovi odvijati prema ribolovnim mogućnostima koje su dodijelila grenlandska tijela unutar odgovarajućeg grenlandskog ukupnog dopuštenog ulova, ali izvan ribolovnih mogućnosti iz članka 3. stavka 1. Protokola. 2.Zamjena plovila 2.1.Plovilo EU-a koje obavlja djelatnost na temelju privremenog zajedničkog pothvata može se zamijeniti drugim plovilom EU-a sličnog kapaciteta i tehničkih karakteristika isključivo na temelju valjanih razloga i uz suglasnost strana. Poglavlje VI. – Eksperimentalni ribolov 1. Na temelju primjene članka 9. i članka 10. stavka (g) Sporazuma, ako je nadležno tijelo EU-a obavijestilo Grenland o interesu za bavljenje eksperimentalnim ribolovom u pogledu vrsti i stokova koji nisu navedeni u članku 3. stavku 1. Protokola: 1.1. Nadležno tijelo EU-a dostavlja Grenlandu najkasnije 15 dana prije sastanka Zajedničkog odbora tehničke dosjee u kojima se navodi: (a) vrsta/vrste koje je potrebno ciljati; (b) prijedlog tehničkih parametara kampanje (tehnologija koju je potrebno upotrijebiti pri aktivnostima, trajanje, ribolovne zone itd.); te (c) očekivane koristi od sudjelovanja EU-a u eksperimentalnoj kampanji za znanstveno istraživanje i razvoj sektora ribarstva. 1.2. Grenland obavještava Zajednički odbor o: (a) pojedinostima i uvjetima relevantnih eksperimentalnih ribolovnih kampanja koje provode domaća plovila i plovila trećih strana; (b) ishodima svih prethodnih eksperimentalnih kampanja za iste vrste; te

(c) postojećim znanstvenim i ostalim informacijama. 2. Zajednički odbor procjenjuje tehničke dosjee uz uvažavanje najboljih dostupnih znanstvenih savjeta i predostrožnog pristupa. 3. Nakon pozitivnog mišljenja Zajedničkog odbora o sudjelovanju EU-a, njegovoj razini i tehničkim parametrima eksperimentalne ribolovne kampanje, plovilo EU-a podnosi zahtjev za odobrenja za ribolov u skladu s odredbama poglavlja II. 4. Sve odredbe poglavlja IV. primjenjuju se na plovila EU-a koja se bave eksperimentalnim ribolovom. 5. Ne dovodeći u pitanje stavak 4., tijekom eksperimentalne kampanje na moru predmetna plovila EU-a: (a) obavještavaju nadležno tijelo Grenlanda o početku kampanje i dostavljaju izjavu o svim ulovima na plovilu prije početka eksperimentalnog ribolova; (b) dostavljaju Grenlandskom institutu za prirodne resurse, grenlandskom nadležnom tijelu i Europskoj komisiji tjedno izvješće o ulovima po danu i po izvlačenju, uključujući opis tehničkih parametara kampanje (položaj, dubina, datum i vrijeme, ulovi i ostala zapažanja i napomene); (c) osiguravaju na plovilu prisutnost grenlandskog promatrača ili promatrača kojeg odabere grenlandsko nadležno tijelo. Uloga promatrača bit će prikupljanje znanstvenih podataka na temelju ulova i uzimanje uzoraka ulova. Promatrač ima tretman kao brodski časnik, a vlasnik plovila podmiruje troškove života promatrača tijekom njegova boravka na plovilu. Odluka o vremenu boravka promatrača na plovilu, trajanju njegova boravka te luci ukrcaja i iskrcaja donosi se u dogovoru s grenlandskim tijelima; te (d) obavještavaju nadležno tijelo Grenlanda o završetku eksperimentalne kampanje i plovilo podvrgavaju inspekcijskom pregledu prije napuštanja ribolovne zone Grenlanda na zahtjev nadležnog tijela Grenlanda. 6. Ulovi koji su ostvareni u skladu s eksperimentalnom kampanjom i tijekom nje ostaju u vlasništvu vlasnika plovila. 7. Nadležno tijelo Grenlanda odredit će osobu za kontakt odgovornu za rješavanje svih nepredviđenih poteškoća koje mogu ometati razvoj eksperimentalnog ribolova. 8. Na temelju preporuka relevantnih znanstvenih savjetodavnih tijela, Grenland može zatražiti provedbu mjera za očuvanje i upravljanje u pogledu eksperimentalnog ribolova, uključujući vremenska i prostorna ograničenja.



Dodaci ovom Prilogu Dodatak 1. – Obrazac zahtjeva za izdavanje odobrenje za ribolov Dodatak 2. – Podaci za kontakt nadležnog tijela Grenlanda Dodatak 3. – Format podataka sustava za praćenje plovila Dodatak 4. – Fleksibilna shema za ribolov pelagijske škarpine između voda Grenlanda i NEAFC-a





Dodatak 1. – Obrazac zahtjeva za izdavanje odobrenja za ribolov u ribolovnoj zoni Grenlanda 1. Država zastave 2. Naziv plovila 3. Broj u registru plovila Europske unije 4. Slova vanjske identifikacije i broj 5. Luka registracije 6. Međunarodni radijski pozivni znak (engl. International Radio Call Sign, IRCS) 7. Broj Inmarsat (telefon, teleks, e-pošta) 8. Godina gradnje 9. IMO broj (ako postoji) 10. Vrsta plovila 11. Vrsta ribolovne opreme 12. Ciljne vrste + količina 13. Ribolovno područje (ICES/NAFO) 14. Razdoblje valjanosti odobrenja za ribolov 15. Vlasnici, adresa fizičke ili pravne osobe, telefon, teleks, e-pošta 16. Operator plovila, adresa fizičke ili pravne osobe, telefon, teleks, e-pošta 17. Ime zapovjednika plovila 18. Broj članova posade 19. Snaga motora (u KW): 20. Duljina (L.O.A.) 21. Tonaža u GT 22. Kapacitet smrzavanja u tonama po danu 23. Predstavnik (zastupnik), naziv i adresa 24. Adresa za dostavu zahtjeva za odobrenje za ribolov European Commission, Directorate General for Maritime Affairs and Fisheries, Rue de la Loi 200, B-1049 Bruxelles, Faks +32 2 2962338 E-pošta Mare-licences@ec.europa.eu



Dodatak 2. – Podaci za kontakt nadležnog tijela Grenlanda Prijenos izvješća i obavijesti Izvješća i obavijesti dostavljaju se u skladu s poglavljem IV. odjeljcima 1., 2. i 3. na grenlandskom, danskom ili engleskom jeziku. –Obavijesti se prenose obalnim radijem, faksom ili e-poštom Grenlandskom tijelu za kontrolu odobrenja za ribolov (engl. Greenland Fishing Licence Control Authority, GFLK) i Arktičkom zapovjedništvu (engl. Arctic Command, AKO): 1.GFLK, broj telefona +299 34 50 00, broj faksa +299 34 63 60, E-adresa: GFLK@NANOQ.GL ; 2.AKO, broj telefona +299 364000, broj faksa +299 364099, E-adresa: AKO-COMMCEN@MIL.DK –Očevidnici o ribolovu dostavljaju se na adresu: Greenland Fishing Licence Control Authority (GFKL) P.O.Box 501, 3900 Nuuk, Greenland.

Zahtjev za odobrenje za ribolov Zahtjev za izdavanje odobrenja za ribolov i ostale dozvole dostavljaju se Ministarstvu ribarstva, lova i poljoprivrede na broj faksa: +299 346355 ili e-poštom na: APNN@NANOQ.GL



Dodatak 3. – Format podataka sustava za praćenje plovila Format za dostavu poruka sustava za praćenje plovila centru za praćenje ribarstva druge strane 1.) Poruka o ulasku Podatkovni element: Kod polja: Obvezno (M)/ Neobvezno (O) Napomene: Početak zapisa SR M Podatak o sustavu kojim se označava početak zapisa Adresa AD M Podatak o poruci – strana primatelj Alfa-3 ISO oznaka države Pošiljatelj FR M Podatak o poruci – strana pošiljatelj Alfa-3 ISO oznaka države Broj zapisa RN O Podatak o poruci; serijski broj zapisa u relevantnoj godini Datum zapisa RD O Podatak o poruci; datum prijenosa Vrijeme zapisa RT O Podatak o poruci; vrijeme prijenosa Vrsta poruke TM M Podatak o poruci; vrsta poruke, „ENT” Pozivni radijski znak RC M Podatak o plovilu; međunarodni radijski pozivni znak plovila Unutarnji referentni broj IR M Podaci o plovilu. Jedinstveni broj plovila ugovorne strane Alfa-3 ISO oznaka države zastave iza koje slijedi broj Vanjski registarski broj XR O Podatak o plovilu; broj označen na boku plovila Zemljopisna širina LT M Podatak o položaju plovila; položaj ± 99,999 (WGS-84) Zemljopisna dužina LG M Podatak o položaju plovila; položaj ± 999,999 (WGS-84) Brzina SP M Podatak o položaju plovila; brzina plovila u desetinkama čvorova Smjer CO M Podatak o položaju plovila; smjer plovila na ljestvici od 360° Date DA M Podatak o položaju plovila; datum bilježenja položaja UTC (GGGGMMDD) Vrijeme TI M Podatak o položaju plovila; vrijeme bilježenja položaja UTC (SSMM) Kraj zapisa ER M Podatak o sustavu kojim se označava kraj zapisa



2.) Poruka/izvješće o položaju plovila Podatkovni element: Kod polja: Obavezno (M)/ Neobvezno (O) Napomene: Početak zapisa SR M Podatak o sustavu kojim se označava početak zapisa Adresa AD M Podatak o poruci – strana primatelj Alfa-3 ISO oznaka države Pošiljatelj FR M Podatak o poruci – strana pošiljatelj Alfa-3 ISO oznaka države Broj zapisa RN O Podatak o poruci; serijski broj zapisa u relevantnoj godini Datum zapisa RD O Podatak o poruci; datum prijenosa Vrijeme zapisa RT O Podatak o poruci; vrijeme prijenosa Vrsta poruke TM M Podatak o poruci; vrsta poruke, „POS” Pozivni radijski znak RC M Podatak o plovilu; međunarodni radijski pozivni znak plovila Unutarnji referentni broj IR M Podaci o plovilu. Jedinstveni broj plovila ugovorne strane Alfa-3 ISO oznaka države zastave iza koje slijedi broj Vanjski registarski broj XR O Podatak o plovilu; broj označen na boku plovila Zemljopisna širina LT M Podatak o položaju plovila; položaj ± 99,999 (WGS-84) Zemljopisna dužina LG M Podatak o položaju plovila; položaj ± 999,999 (WGS-84) Aktivnost AC O Podatak o položaju plovila; oznaka „ANC” kojom se označava ograničeni način izvješćivanja Brzina SP M Podatak o položaju plovila; brzina plovila u desetinkama čvorova Smjer CO M Podatak o položaju plovila; smjer plovila na ljestvici od 360° Datum DA M Podatak o položaju plovila; datum bilježenja položaja UTC (GGGGMMDD) Vrijeme TI M Podatak o položaju plovila; vrijeme bilježenja položaja UTC (SSMM) Kraj zapisa ER M Podatak o sustavu kojim se označava kraj zapisa



3.) Poruka o izlasku Podatkovni element: Kod polja: Obvezno (M)/ Neobvezno (O) Napomene: Početak zapisa SR M Podatak o sustavu kojim se označava početak zapisa Adresa AD M Podatak o poruci; strana primatelj Alfa-3 ISO oznaka države Pošiljatelj FR M Podatak o poruci; strana pošiljatelj Alfa-3 ISO oznaka države Broj zapisa RN O Podatak o poruci; serijski broj zapisa u relevantnoj godini Datum zapisa RD O Podatak o poruci; datum prijenosa Vrijeme zapisa RT O Podatak o poruci; vrijeme prijenosa Vrsta poruke TM M Podatak o poruci; vrsta poruke, „EXI” Pozivni radijski znak RC M Podatak o plovilu; međunarodni radijski pozivni znak plovila Unutarnji referentni broj IR M Podaci o plovilu. Jedinstveni broj plovila ugovorne strane Alfa-3 ISO oznaka države zastave iza koje slijedi broj Vanjski registarski broj XR O Podatak o plovilu; broj označen na boku plovila Date DA M Podatak o položaju plovila; datum bilježenja položaja UTC (GGGGMMDD) Vrijeme TI M Podatak o položaju plovila; vrijeme bilježenja položaja UTC (SSMM) Kraj zapisa ER M Podatak o sustavu kojim se označava kraj zapisa 4.) Podaci o formatu Sve poruke u prijenosu podataka strukturirane su na sljedeći način: –dvostrukom kosom crtom (//) i oznakom „SR” označava se početak prijenosa, –dvostrukom kosom crtom (//) i oznakom polja označava se početak podatkovnog elementa, –jednostrukom kosom crtom (/) razdvajaju se oznaka polja i podatak, –parovi podataka razdvajaju se razmakom, –oznakom „ER” i dvostrukom kosom crtom (//) označava se kraj zapisa. Svi kodovi polja u ovom Prilogu u sjevernoatlantskom su formatu prema opisu iz NEAFC-ova plana kontrole i provedbe.